open-index/open-wikipedia-markdown huggingface dataset:
St. Lucia

: *Hierdie artikel handel oor die Karibiese eilandstaat. Vir ander gebruike van die term *St. Lucia*, sien St. Lucia (dubbelsinnig).*

**St. Lucia** (Engels: *Saint Lucia*, [seɪnt ˈluːʃə], ; Frans: *Sainte-Lucie*) is 'n eilandstaat in Noord-Amerika met 'n oppervlakte van 616&nbsp;km² en 'n bevolking van 168&nbsp;038 in 2024. Dit is die enigste land ter wêreld wat ná 'n vrou genoem is. In die 17de en 18ste eeu het die beheer oor dié eiland 14 keer tussen Engeland en Frankryk gewissel. Tydens die Sewejarige Oorlog is St. Lucia vir een jaar deur die Britte beset en volgens die Verdrag van Parys in 1763 aan Frankryk afgestaan. Met die Verdrag van Parys in 1814, wat die Napoleontiese Oorloë beëindig het, is dié eiland uiteindelik van Frankryk aan die Verenigde Koninkryk afgestaan. Tussen 1958 en 1962 het dit saam met ander Britse kolonies in die Karibiese gebied deel uitgemaak van die Wes-Indiese Federasie. Op 1 Maart 1967 het St. Lucia volle outonomie oor sy binnelandse sake ontvang en 'n geassosieerde land van die Verenigde Koninkryk geword.

Op 22 Februarie 1979 het St. Lucia van die Verenigde Koninkryk onafhanklik geword. St. Lucia is 'n grondwetlike monargie binne die Britse Statebond en Charles III van die Verenigde Koninkryk is die staatshoof van dié land. Ten spyte van sy klein bevolking het St. Lucia tot dusver twee Nobelprysweners opgelewer: W. Arthur Lewis het in 1979 die Nobelprys vir Ekonomiese Wetenskappe ontvang en Derek Walcott in 1992 die Nobelprys vir Letterkunde. Die eiland is 'n gesogte vakansieplek en die ekonomie is veral op toerisme en buitelandse bankdienste gebaseer.

## Sport 
Krieket is St. Lucia se gewildste sportsoort en word as nasionale sport beskou. St. Lucia is een van die eilandstate wat met ander Karibiese state spelers beskikbaar stel vir die Wes-Indiese nasionale krieketspan, een van die "nasionale spanne" in internasionale krieket met toetsstatus. Die Wes-Indiese nasionale krieketspan het aan amper elke krieketwêreldbekertoernooi deelgeneem, die eerste twee toernooie in 1975 en 1979 gewen en slegs die 2023-toernooi misgeloop. Daarbenewens kon hulle die T20I-wêreldbekertoernooi twee keer (in 2012 en 2016), en beide die Kampioenetrofee (in 2004) en die o/19-krieketwêreldbeker (in 2016) eenkeer wen. Saam met Antigua en Barbuda, Barbados, Grenada, Guyana, Jamaika, St. Kitts en Nevis en Trinidad en Tobago het dié eilandstaat die Krieketwêreldbeker 2007 aangebied, wat deur Australië gewen is. Daarbenewens het Barbados, Guyana en St. Lucia die T20I-wêreldbeker 2010 aangebied, wat deur Engeland gewen is. St. Lucia het ook saam met Antigua en Barbuda, Barbados, Guyana, St. Vincent en die Grenadine, Trinidad en Tobago en die Verenigde State die T20I-wêreldbeker 2024 aangebied, wat Indië kon beklink.

## Verwysings 
## Bronnelys 
; Algemeen
*  
*  

## Eksterne skakels 
*  
*  Regering van St. Lucia
San Salvador

**San Salvador** (Spaans vir: "Heilige Verlosser") is die hoofstad en grootste stad van El Salvador. Die stad het 'n bevolking van 257&nbsp;754 in 2015 gehad en 'n oppervlakte van 71,45&nbsp;km². 

## Demografie 
| valign="top" |

|}

## Eksterne skakels 
*  Amptelike webwerf
Castries

**Castries** is die hoofstad en grootste stad van St. Lucia, 'n eilandnasie in die Karibiese See. Die stad is aan die noordwestelike kus geleë. Die stad het in 2013 'n bevolking van 70&nbsp;000 gehad en 'n oppervlakte van 79&nbsp;km². Die stad is in 1650 deur Franse as *Carenage* gestig en is in 1756 tot Castries hernoem.

## Eksterne skakels
Montana

**Montana** (Engels: *State of Montana*) is 'n deelstaat in die noordweste van die Verenigde State van Amerika (VSA), met 'n bevolking wat in 2019 op 1&nbsp;068&nbsp;000 beraam is. Na sy bewoners word in Engels as *Montanans* verwys. Montana grens aan Kanada in die noorde, Wyoming in die suide, Idaho in die weste en Suid- en Noord-Dakota in die ooste. Die Missouririvier ontspring by Brower's Spring. 
duimnael|links|Sononder oor Lake McDonald in die *Glacier National Park*
duimnael|links|Die bergwêreld van die Glacier National Park is so asemberowend dat die Nasionale Parkdiens en privaat ondernemings buitelug-huwelikspakkette aanbied
[duimnael|links|Die Flathead-meer, wat deur die gelyknamige rivier gevoed word, is die grootste meer tussen die [Mississippirivier|Mississippi en die Stille Oseaan]]
duimnael|links|Sonop oor die Madison-bergreeks, Beaverhead-Deerlodge National Forest
duimnael|links|Spitstyd in Montana
duimnael|links|*I said... no!*Die reg van weg behoort in die deelstaat aan beeste
[duimnael|links|'n [Skotland|Skotse Angus-bees op 'n weiveld in die Gravelly-bergreeks, Beaverhead-Deerlodge National Forest]]
duimnael|links|Hengelsport op die Madison-rivier, Beaverhead-Deerlodge National Forest

Montana is die vierde grootste Amerikaanse deelstaat volgens oppervlakte na Alaska, Texas en Kalifornië, maar met 'n bevolkingsdigtheid van slegs ses inwoners per vierkante myl ook een van die mees ylbevolkte. Die deelstaat se naam is afgelei van die Spaanse *montaña* wat as "berg" of "bergagtige streek" vertaal. Met 'n gemiddelde hoogte van 3&nbsp;400 voet bo seevlak is Montana se pieke die laagste in die Rotsgebergte-streek.

## Verwysings 
## Eksterne skakels 
;Toerisme
----
* *Visit Montana*
;Geskiedenis
----
* *Montana Historical Society*
Maine

**Maine** (Engels: *State of Maine*) is die grootste van die deelstate van Nieu-Engeland, geleë in die uiterste noordooste van die Verenigde State van Amerika waar dit die oostelike helfte van Nieu-Engeland vorm. Maine is gestig op 15 Maart 1820. Die deelstaat grens aan die Atlantiese Oseaan in die ooste en die suide, New Hampshire (as enigste Amerikaanse deelstaat) in die weste en die Kanadese provinsies van Quebec en New Brunswick in die noordweste en noordooste. Sowat tagtig persent van Maine is bebos met dennebome (Engels: *pine trees*) - vandaar die bynaam *Pine Tree State*. 

Die hoofstad is Augusta en die grootste stedelike nedersetting is Portland.
## Geografie 
duimnael|links|Bass Harbor-vuurtoring in die Nasionale Acadia-park
duimnael|links|The Beehive, Nasionale Acadia-park
Maine se ruwe terrein is tussen 350 en 400 miljoen jaar gelede gevorm uit gesmelte gesteentes wat uit die binneste van die aarde opgestyg het om dwarsoor die noorde van die huidige Nieu-Engeland bergreekse te vorm. Sowat 25&nbsp;000 jaar gelede was Maine se landskappe onder 'n reusegletser begrawe wat vanuit Kanada suidwaarts beweeg het om met sy dik yslaag oor 'n tydperk van duisende jare die pieke van berge plat te slyp en diep rivierbeddens te vorm. Ook Maine se bergrûens het hul ontstaan aan sand en klei te danke wat deur die gletser meegesleur is.

Toe die gletsers se ysmassa tussen 18&nbsp;000 en 11&nbsp;000 jaar gelede begin terugtrek het, het die Atlantiese Oseaan se watervlak tot 'n dusver ongekende hoogte gestyg. Maine se kuslyn met sy ruwe kranse en sowat 5&nbsp;000 eilande is in hierdie periode geskep. So was die rotskranse en eilande oorspronklik berge waarvan die valleie deur oseaanwater oorstroom is. Die oppervlakke van Maine se eilande varieer grootliks - so is sommige groot genoeg om honderde bewoners te huisves, ander weer so klein dat nie eens 'n boom daarop sou kan groei nie.

## Verwysings 
## Eksterne skakels 
;Toerisme
----
* *Visit Maine - Discover Your Maine Thing*
;Geskiedenis
----
* *Maine Historical Society*
Guatemalaanse quetzal

regs|duimnael|450px|Muntstukke van die quetzal
Die **quetzal** (uitgespreek [keˈtsal]) is die geldeenheid van Guatemala. Dit word opgedeel in 100 centavos (sente).
Córdoba (munteenheid)

Die **Nicaraguaanse córdoba** is vanaf 1912 die geldeenheid van Nicaragua.

Beeld:C$20 Cordobas.jpg|C$20
Beeld:50cordobas1968.png|C$50
Beeld:C$100 Cordobas.jpg|C$100
Beeld:500 Cordobas.jpg|C$500
Kip (munteenheid)

duimnael|regs|250px|Simbool vir die Kip.

Die **Laos Kip** is vanaf 1952 die geldeenheid van Laos. Dit is een van die enigste geldeenhede in die wêreld waar geen laer denominasies bestaan nie (byvoorbeeld: 1 dollar = 100 sente, maar 1 kip = 1 kip).
Hondurese lempira

duimnael|Muntstukke
duimnael|Muntstukke
duimnael|Muntstukke

Die **lempira** is sedert 1931 die geldeenheid van Honduras, 'n land in Sentraal-Amerika. Die lempira is  na die Lenca-Indianeleier  en -vryheidstryder Lempira vernoem. Sy afbeelding kan op die 1 lempira noot, asook die 50 centavos muntstuk gesien word.

In 1980 kon een Amerikaanse dollar vir twee lempira's gewissel word, in 2004 was een dollar egter reeds 18,75 lempira werd gewees. Sindsdien is die koers gestabiliseer. In Februarie 2011 word een dollar teen 18,5 lempira gewissel.

Munte in omloop:
* 1 centavo
* 2 centavos
* 5 centavos
* 10 centavos
* 20 centavos
* 50 centavos
* 1 lempira

Note in omloop:
* 1 lempira
* 5 lempiras
* 10 lempiras
* 20 lempira
* 100 lempiras
* 500 lempiras

## Eksterne skakels 
*
Nepalese roepee

duimnael|Die 1 roepeemunt
duimnael|Die 2 roepeemunt

Die **Nepalese roepee** is vanaf 1932 die geldeenheid van Nepal.
Nuwe sikkel

duimnael|regs|250px|'n Eensikkelmunstuk.
Die **nuwe Israeliese sikkel** is van 1985 af die geldeenheid van Israel. Dit het die ou sikkel vervang, wat deur inflasie baie waarde verloor het. 

Die verhouding was 1 nuwe sikkel = 1000 ou sikkel.

Op 15 Augustus 2017 is een sikkel R3,68 werd.
Mianmarese kyat

duimnael|regs|250px|Kyat in 'n donasieboks.
Die **kyat** is vanaf 1952 die geldeenheid van Mianmar.

## Bronnelys 
* Krause, Chester L.; Clifford Mishler (1991). Standard Catalog of World Coins: 1801–1991 (18th ed.). Krause Publications. .
* Krause, Chester L.; Clifford Mishler (2003). 2004 Standard Catalog of World Coins: 1901–Present. Colin R. Bruce II (senior editor) (31st ed.). Krause Publications. .
* Pick, Albert (1994). Standard Catalog of World Paper Money: General Issues. Colin R. Bruce II and Neil Shafer (editors) (7th ed.). Krause Publications. .
* Cuhaj, George S. (editor) (2006). Standard Catalog of World Paper Money: Modern Issues 1961-Present (12th ed.). Krause Publications. .
Dalasi

Die **Dalasi** is vanaf 1971 die geldeenheid van Gambië. Die vorige geldeenheid was die Gambiese Pond.

Beeld:Gambia-banknotes 0003.jpg|'n 50 dalasi-noot (voor- en agterkant vertoon)
Beeld:Gambia-bututs.jpg|'n Muntreeks van5, 10, 25 en 50 **butut**
Colchester

: *Vir ander gebruike, sien Colchester (dubbelsinnig).*

**Colchester** is 'n stad in Essex in die suidooste van Engeland. Die stad is moontlik die oudste stad in die Verenigde Koninkryk. Colchester was die Romeinse hoofstad van Brittanje in 0 v.C. gewees. Daar woon 104&nbsp;390 mense en daar is 'n groot dieretuin genaamd *Colchester Zoo*. Die Universiteit van Essex is ook daar geleë.

## Geskiedenis 
Voor die Romeinse tyd was Colchester se naam *Camulodunon* gewees. Dit is 'n Keltiese naam wat van die Keltiese god van oorlog, Camulos, afgelei is. Die Romeine het Colchester *Camulodunum* genoem (geskryf 'CAMVLODVNVM'). Colchester is in 61 n.C. deur Boudicca  aangeval en afgebrand.

Die kerk by die Benediktynse abdy van Johannes die Doper is in 1539 vernietig. Dit was toe koning Henry VIII die eiendom van die Rooms-Katolieke instellings in Engeland afgevat het. Die enigste deel wat oorgebly het is 'n hek wat mense nog steeds besoek.

Koning Cunobelin (Latyn: *Cunobelinus)* was van Colchester afkomstig.

Lêer:Colchester Castle.jpg|Die Colchester-kasteel
Lêer:The Roman Town Wall, Head Street to the Balkerne Gate 3.JPG|Die Romeinse muur van Camelodunum, wat steeds in moderne Colchester staan.

## Verwysings 
## Eksterne skakels 
*
Namibiese dollar

duimnael|Namibiese geld: 10c, 50c, N$1, N$5

Die **Namibiese dollar** (kode NAD) is sedert 1993 die geldeenheid van Namibië. Die eenheid word gelykstaande gehou met die Suid-Afrikaanse rand (ZAR). Laasgenoemde is ook 'n amptelike geldeenheid weens Namibië se lidmaatskap in die Gemeenskaplike Monetêre Gebied.

Muntstukke in sirkulasie is: 5, 10, 50 sent, $1 en $5. Banknote is $10, $20, $50, $100 en $200.

## Geskiedenis 
duimnael|Voorkant van 'n 10-Mark-proef-muntstuk
duimnael|Agterkant van 'n 10-Mark-proef-muntstuk
Die Namibiese dollar vervang die Suid-Afrikaanse rand, ook Suidwes-Afrika se geldeenheid terwyl die land deel van Suid-Afrika was van 1920 tot 1990. Die rand is steeds 'n wettige betaalmiddel, omrede die Namibiese dollar gekoppel is aan die Suid-Afrikaanse rand en plaaslik geruil kan word op 'n een-tot-een basis. Namibië was ook deel van die Rand Monetêre Gebied vanaf sy onafhanklikheid in 1990 tot die instelling van die dollar in 1993.

In 1990 is begin om die rand te vervang met 'n nuwe Namibiese geldeenheid. Die naam **kalahar** is voorgestel, synde die Kalahariwoestyn in die ooste van Namibië geleë is. Die sentrale bank van Namibië sou bekend staan as die Namibiese Reserwebank. Denominasies van hierdie beplande geldeenheid het ingesluit 2, 5, 10, en 20 kalahar. (Let wel: Daar was twee verskillende ontwerpe vir die 20 kalahar eksemplaarnote). Hierdie planne het op niks uitgeloop nie, maar 'n paar proefnote is gedruk in 'n verskeidenheid van denominasies.

Die Bank van Namibië het die eerste banknote in  September 1993 uitgereik

## Munte 
Muntstelsel is 1993, 1996, 1998, 2000 en 2002.

## Banknote 
### Banknote voor 2012 
Hierdie banknote is sedert 1993 of 1996 in sirkulasie. Hulle is vanaf 21 Maart 2012 deur nuwe banknote wat op 15 Mei 2012 in sirkulasie gebring is vervang, maar behou nog hulle geldigheid.

1 20-dollar-banknote sedert 1996.
2 200-dollar-banknote sedert 2001.

## Sien ook 
* Ekonomie van Namibië

## Verwysings 
## Eksterne skakels 
*  Bank van Namibië
*  Banknote van Namibië
San José, Costa Rica

**San José** [saŋ xoˈse] is sedert 1821 die hoofstad en grootste stad van Costa Rica. Die stad is in 1738 deur Spanjaarde as *Villa Nueva de la Boca del Monte* gestig. Die stad het 'n bevolking van 1&nbsp;404&nbsp;242 en van 2&nbsp;350&nbsp;000 in die metropolitaanse gebied in 2011 gehad en het 'n oppervlakte van 44,62 km². Dit is in die middel van Costa Rica op 'n hoogte van 1&nbsp;175 meter in die bergreeks *Valle Central* geleë. San José is vernoem ná Josef van Nasaret (*José de Nazaret*), die pa van Jesus Christus.

## Klimaat 
San José lê, soos die res van die land, in die trope, maar sy hoogte gee die stad 'n gematigde klimaat. Die temperatuur wissel tussen 15&nbsp;°C en 28,3&nbsp;°C. Die reënseisoen is van April tot laat November, maar bewolktheid en reënval kan ook tydens die droë seisoen voorkom. Die weer is ook baie winderig, wat temperature verder kan verlaag. Relatiewe humiditeit wissel meestal tussen 60 en 90 persent.
Barbados

**Barbados** (Engels: [bɑːrˈbeɪdɒs] of [bɑːrˈbeɪdoʊs], ; Portugees en Spaans vir: "bebaard") is ’n eilandstaat ten ooste van die Karibiese See in die Atlantiese Oseaan en noordoos van Venezuela. Dit is die mees oostelike eiland van die Karibiese Bowindse Eilande. Hierdie eilandstaat in Noord-Amerika beslaan ’n oppervlakte van 430&nbsp;km² en het in 2024 ’n bevolking van 304&nbsp;139 gehad. Op 30 November 2021 het die sittende goewerneur-generaal Sandra Mason koningin Elizabeth II as staatshoof vervang en die eerste president van Barbados geword.

## Geografie 
Barbados lê in die ooste van St. Lucia en St. Vincent en die Grenadine en in die noorde van Trinidad en Tobago. Die eiland is redelik plat, met ’n sentrale hoogland. Barbados is een van die eilandstate wat met ander Karibiese state spelers beskikbaar stel vir die Wes-Indiese nasionale krieketspan, een van die "nasionale spanne" in internasionale krieket met toetsstatus. Die Wes-Indiese nasionale krieketspan het aan amper elke krieketwêreldbekertoernooi deelgeneem, die eerste twee toernooie in 1975 en 1979 gewen en slegs die 2023-toernooi misgeloop. Daarbenewens kon hulle die T20I-wêreldbekertoernooi twee keer (in 2012 en 2016), en beide die Kampioenetrofee (in 2004) en die o/19-krieketwêreldbeker (in 2016) eenkeer wen. Saam met Antigua en Barbuda, Grenada, Guyana, Jamaika, St. Kitts en Nevis, St. Lucia en Trinidad en Tobago het dié eilandstaat die Krieketwêreldbeker 2007 aangebied, wat deur Australië gewen is. Sir Garfield Sobers en Malcolm Marshall is van dié eiland se beroemde spelers. Daarbenewens het Barbados, Guyana en St. Lucia die T20I-wêreldbeker 2010 aangebied, wat deur Engeland gewen is. Barbados het ook saam met Antigua en Barbuda, Guyana, St. Lucia, St. Vincent en die Grenadine, Trinidad en Tobago en die Verenigde State die T20I-wêreldbeker 2024 gehuisves, wat Indië kon beklink. Barbados lewer beroemde krieketspelers soos Garfield Sobers en Malcolm Marshall.

## Verwysings 
## Bronnelys 
; Algemeen
*  
*  

## Eksterne skakels 
*  
*  Amptelike webwerf van Barbados se regering
*  Amptelike webwerf van Barbados se parlement
Russiese Rewolusie (dubbelsinnig)

Die term **Russiese Rewolusie** kan verwys na:

*Die Russiese Rewolusie van 1905, wat deur tsaar Nikolaas II van Rusland onderdruk is.
*Die Russiese Rewolusie van 1917, wat weer onderverdeel kan word in die Februarie- en die Oktober-rewolusie en wat eindelik sou lei tot die stigting van die Sowjetunie.
Pous Benedictus V

**Benedictus V**  was die 132ste pous van die Rooms-Katolieke Kerk vir ongeveer een maand in die jaar 964.

## Biografie 
**Pous Benedictus V** (ook Benedictus Grammaticus) is gebore in Rome, Italië die seun van Johannes.  Op 22 Mei  964 volg hy Pous Leo VIII op en regeer tot hy een maand later op 23 Junie 964 deur keiser Otto I afgeset word. Hy word opgevolg deur Pous Johannes XIII. Die naam ‘Benedictus’ beteken 'geseënde'.

## Pontifikaat 
**Pous Benedictus V** word soms as 'n teenpous van Pous Leo VIII gesien.  Hy word na een maand afgeset deur keiser Otto I en na Duitsland verban.  Party bronne (sien PTA skakel) beweer dat hy eintlik bedank het.  Hier bly hy onder die sorg van Adeldag, aartsbiskop van Hamburg-Bremen.  Hy sterf op 4 Julie 965.

## Bibliografie 
* Duff, Eamon (2001). *Saints and Sinners: A History of the Popes*, Yale University Press. 
* Maxwell-Stuart, P. G. (2002). *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson. .

## Verwysings 
## Eksterne skakels 
* 
* 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.

## Opvolging 
|}
Puerto Limón

**Limón**, ook bekend as **Puerto Limón** is die hoofstad van die Limón provinsie van Costa Rica. Met 105 000 mense wat daar woon is dit die tweede grootste stad in Costa Rica met die land se grootste hawe.
Georgi Lwof

Prins **Georgi Lwof** (Russies: князь Георгий Львов) (2 November 1861 – 7 Maart 1925) was ’n Russiese staatsman en ná die era van die tsaars die land se eerste eerste minister, van 23 Maart tot 7 Julie 1917.

## Voor die rewolusie 
Prins Lwof is in Dresden, Duitsland, gebore as afstammeling van die grootprinse van Jaroslawl. Sy gesin het kort ná sy geboorte van Duitsland na Popofka in the Aleksin-streek getrek. Hy het sy regsgraad aan die Moskouse Staatsuniversiteit behaal en tot in 1893 in die staatsdiens gewerk. Tydens die Russiese-Japannese Oorlog het hy by die liberale Konstitusionale Demokratiese Party aangesluit en is kort daarna tot die Doema verkies. In 1915 het hy voorsitter van die Al-Russiese Unie van Zemstwo's geword.

## Ná die rewolusie 
Ná die Februarie-rewolusie en die abdikasie van tsaar Nikolaas II het hy voorsitter van die Russiese Voorlopige Regering geword. Weens onvoldoende steun het hy in Julie 1917 bedank ten gunste van sy minister van justisie, Aleksander Kerenski. Lwof is gearresteer toe die Bolsjewiste later dié jaar die mag oorgeneem het. Hy het ontsnap en na Parys, Frankryk, gevlug waar hy tot met sy dood gewoon het.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Georgy Lvov*

## Eksterne skakels 
* Meer oor Lwof (Russies) 
* Aleksin-museum van Kuns en Streekstudies (Russies)
* Uitgewer van Lwof se biografieë (Russies)
Wena Naudé

[duimnael|260px|Wena Naudé in 1926 in [Paul de Groot se aanbieding van *Oorskotjie*.]]

**Agnes Alwena (Wena) Naudé** (* 31 Desember 1905, dist. Wakkerstroom – †6 September 1978, Pretoria) was ’n Afrikaanse aktrise.  Sy was een van die pioniers van die Afrikaanse toneelkuns.

Naudé het op Volksrust en Lydenburg skoolgegaan waarna sy in ’n fietswinkel in Pretoria werksaam was.  In haar vrye tyd het sy spraaklesse by Stephanie Faure geneem en in 1924 die finale eksamen afgelê.  Daarna het sy verdere toneelopleiding van Paul de Groot ontvang by wie se toneelgeselskap sy aangesluit het.  In Julie 1925 het hulle ’n toneelreis met ‘Huistoe’ (*Heimat* van Sudermann) en in Januarie 1926 met ‘Oorskotjie’ (Nicodemi) onderneem.

Sy was onder meer lid van die geselskappe van Hendrik Hanekom en André Huguenet wat van dorp tot dorp gereis het met hulle toneelstukke. In 1954 het sy die Erepenning vir Toneelkuns van die Suid-Afrikaanse Akademie vir Wetenskap en Kuns ontvang.

Wena was getroud met Willem van Zyl. Hulle het ’n dogter, Nilo, gehad. In 1940 is hulle geskei en in 1943 het sy met Johan Pretorius Pienaar, ’n broer van Sangiro, getrou. In 1947 is sy van Johan ook geskei. Sy het 3 kleinkinders nl. Alwena van der Westhuizen, Riana Jeffery en Wilna van Gass.  Haar dogter, Nilo Mostert, het tot en met haar dood (11 Maart 2016) so nou en dan een-man stukke opgevoer by klein funksies.  Wena het ook 5 agterkleinkinders, naamlik Sonja, (oorlede), Carl en Riani van der Westhuizen asook Lindie en Stephnie van Gass.

## Toneelstukke 
Van die toneelstukke waarin sy gespeel het, is:
* *Huistoe*
* *Oorskotjie*
* *Die Heks*
* *As Mans Huishou*
* *Die Uur van Vergelding*
* *By die Ou Meulstroom*
* *Die Brug op Ons Plaas*
* *Die Wit Perde van Rosmersholm*
* *Die Lewe Wat Ek Jou Gegee Het*
* *Waar Vergiffenis Kon Red*
* *Op Hoop van Seën*

## Rolprente 
Sedert 1947 het sy in meer as dertig Suid-Afrikaanse rolprente gespeel. Van hulle is:

## Literatuur 
Botha, Danie. *Voetligte en Applous! Die beginjare van die Afrikaanse Beroepstoneel*. Pretoria: Protea Boekhuis, 2006. .

## Eksterne skakels 
*
Groningen

**Groningen** kan wees:

*Groningen (munisipaliteit), munisipaliteit in en hoofstad van die provinsie Groningen
*Groningen (provinsie), Nederlandse provinsie
*FC Groningen, Nederlandse sokkerspan
Håkan Nesser

**Håkan Nesser** (* 21 Februarie 1950 in Kumla) is 'n Sweedse skrywer van speurverhale. Hy woon met sy vrou Elke en sy twee kinders sedert Augustus 2006 in Greenwich Village (New York).

## Biografie 
Nesser het sosiologie, Engels, literatuurgeskiedenis, Skandinawiese tale, geskiedenis en wysbegeerte aan die Universiteit van Uppsala gestudeer. Later was hy as hoërskoolonderwyser werksaam en het met die skryf van sy romans begin. Sy literêre debuut, *Koreografen*, het in 1988 verskyn. *Det grovmaskiga nättet*, die eerste in 'n reeks speurverhale, wat om polisie-kommissaris Van Veeteren handel, is in 1993 vrygestel. Hierdie roman is as die beste literêre debuut van die jaar 1993 met die Sweedse Speurverhaalprys bekroon en was ook in die buiteland 'n blitsverkoper. Nege verdere romans in die Van Veeteren-reeks het tot in die jaar 2003 verskyn.

Die Van Veeteren-romans speel in 'n fiktiewe Europese land met die hoofstad Maardam af, alhoewel die persoons- en plekname en beskrywings van *grachten*, huisbote en die geldeenheid *gulden* na Nederland as Nesser se voorbeeld verwys.

Håkan Nesser word naas Henning Mankell as een van die leidende misdaadskrywers in Swede beskou. Sy roman *Kim Novak badade aldrig i Genesarets sjö* ("Kim Novak het nooit in die Genesarethmeer geswem nie") uit die jaar 1998 is in 2005 in Swede verfilm, terwyl die boek in sy tuisland verpligte leesstof in talle skole geword het.

Die Van Veeteren-reeks is tussen 2000 en 2005 deur die Sweedse Uitsaaikorporasie *Sveriges Television (SVT)* verfilm. Die Nasionale Duitse Omroep (*Deutschlandradio*) het sedert 2001 drie radiodrama's geproduseer wat op romans van Håkan Nesser baseer. In Duitsland het daarnaas 'n aantal oudioboeke verskyn.

Met die roman *Människa utan hund* ("Mens sonder hond") het Nesser in 2006 'n nuwe reeks speurverhale begin wat vier romans sal behels. Die hoofkarakter is polisie-inspekteur Gunnar Barbarotti wat misdade in Kymlinge, 'n fiktiewe stad in Wes-Swede, ondersoek. Die tweede verhaal in die reeks, "En helt annan historia", is in 2007 in Swede vrygestel. In dieselfde jaar is *Och Piccadilly Circus ligger inte i Kumla* ("En Piccadilly Circus is nie in Kumla geleë nie") in Kumla en sy omgewing verfilm.

## Literêre toekennings 
* 1993: Sweedse Speurverhaalprys - *Bästa svenska Debut* vir *Det grovmaskiga nätet* 
* 1994: Sweedse Speurverhaalprys - *Bästa svenska kriminalroman* vir *Borkmanns punkt* 
* 1996: Sweedse Speurverhaalprys - *Bästa svenska kriminalroman* vir *Kvinna med födelsemärke*
* 2000: *Glasnyckel* vir *Carambole* 
* 2002: Finse Speurverhaalprys vir Nesser se werke wat tot dusver in Fins vertaal is 
* 2007: Palle-Rosenkrantz-prys van *Det danske Kriminalakademi* vir *Skyggerne og regnen* (oorspronklike Sweedse titel: *Skuggorna och regnet*)

## Verwysings 
## Eksterne skakels 
* *Biografie (in Sweeds)*
In vino veritas

duimnael|regs|260px|Sonwyser met die inskripsie *In vino veritas* in die *Chateau de Pommard* in Frankryk.

**In vino veritas** is 'n bekende Latynse frase. Dit beteken *Daar is waarheid in wyn*. Die frase word dikwels aan Gaius Plinius Secundus die Ouere toegedig, 

Die frase word soms voltooi met, "*In vino veritas, in aqua sanitas*", wat beteken, "In wyn is daar waarheid, in water is gesondheid."

## Betekenis en oorsprong 
Die frase dui skynbaar op die omstandighede waar mense alkohol drink hul inhibisies verloor en sê wat hulle regtig dink (d.w.s. die waarheid).

Plinius die ouere, wat die frase eerste geuiter het, het dit 'n gesegde genoem. Die oudste bekende bron vir die gesegde is die Griekse digter Alcaeus. Die Romeinse geskiedkundige Tacitus vertel van die Germane wat altyd wyn gedrink het wanneer hul vergader het omdat hulle geglo het dat 'n mens nie iemand doeltreffend om die bos kan lei as 'n mens dronk is nie.

## Verwysings
Pous Benedictus VI

**Benedictus VI**  was die 134ste pous van die Rooms-Katolieke Kerk.

## Biografie 
**Pous Benedictus VI** is gebore in Rome, Italië die seun van Hildebrand.  Voor sy verkiesing was Benedictus kardinaal-deken van die Sint Theodoruskerk in Rome.  Hy word reeds as pous verkies op 22 September 972, maar moet wag op goedkeuring van die keiser.  Op 19 Januarie  973 volg hy Pous Johannes XIII op en regeer tot sy dood op Julie 974.  Hy word opgevolg deur Pous Benedictus VII.
Die naam ‘Benedictus’ beteken 'geseënde'.

## Pontifikaat 
Oor **Pous Benedictus VI** se pontifikaat is min bekend.  Hy het die aartsbisdom Praag ingestel.

Na die dood van keiser Otto I op 7 Mei 973, gryp Crescentius seun van die berugte Theodora en 'n broer van Pous Johannes XIII na die mag in Rome.  Benedictus word in die tronk gegooi en Teenpous Bonifatius VII neem sy plek in.  Benedictus word verwurg op bevel van die teenpous of Crescentius om te voorkom dat hy vrygelaat word deur Sicco die gesant van keiser Otto II.

## Bibliografie 
* Duff, Eamon (2001). *Saints and Sinners: A History of the Popes*, Yale University Press. 
* Maxwell-Stuart, P. G. (2002). *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson. .

## Verwysings 
## Eksterne skakels 
* 
* 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.

## Opvolging 
|}
Arnaldur Indriðason

**Arnaldur Indriðason** (* 28 Januarie 1961 in Reykjavik) is 'n Yslandse skrywer van speurverhale. Hy het in 1996 'n graad in geskiedenis aan die Universiteit van Ysland verwerf en was later vir 'n langer tydperk as joernalis en filmkritikus vir die dagblad *Morgunblaðið* werksaam.

## Literêre werke 
Arnaldur Indriðason het tot dusver elf romans geskryf wat in 26 lande vrygestel en in tale soos Duits, Noors, Deens, Sweeds, Fins, Engels, Nederlands, Tsjeggies, Spaans, Portugees en Frans vertaal is. Die meeste van Indriðason se speurverhale handel om kommissaris Erlendur Sveinsson en sy kollegas van die Reykjavikse polisiekantoor, en met die derde roman in hierdie reeks, *Mýrin*, het Indriðason internasionale bekendheid verwerf.

*Mýrin* handel om 'n verkragting wat eers ná enkele jare aan die lig kom toe die dader in misterieuse omstandighede vermoor word. Die outeur het in hierdie boek 'n aktuele en emosionele onderwerp aangespreek aangesien die versameling van genetiese gegewens van Yslandse burgers in 'n databank en erflike siektes 'n sentrale rol in die boek speel.

*Mýrin* (Engelse titel: *Jar City*) is in 2006 deur die regisseur Baltasar Kormákur met Ingvar Eggert Sigurðsson in die hoofrol verfilm. Die film is met die hoofprys van die 42ste Filmfees van Karlovy Vary (Karlsbad) in die Tsjeggiese Republiek bekroon.

Slegs twee van Indriðason se werke val nie in die speurverhaal-kategorie nie en kan eerder as rillerromans beskryf word. *Napóleonsskjölin* handel om 'n politieke intrige van die Amerikaanse geheimediens in Ysland - spore van 'n vliegtuig lei tot die gletser Vatnajökull. *Bettý* is die verhaal van 'n *femme fatale*, 'n beeldskone jong dame wat as 'n verleidster optree en alles doen om haar doelwit te bereik. Die geslaagde verrassingseffek in die middel van die boek herinner aan die einde van *The Sixth Sense*. Die twee romans was blykbaar minder aantreklik vir lesers van Indriðason se speurverhale en het dan ook byvoorbeeld in Duitsland slegs as sagtebande verskyn.

### Die kommissaris Erlendur Sveinsson-reeks 
# *Synir Duftsins* (1997)
# *Dauðarósir* (1998)
# *Mýrin* (2000)
# *Grafarþögn* (2001)
# *Röddin* (2002)
# *Kleifarvatn* (2004)
# *Vetrarborgin* (2005)
# *Harðskafi* (2007)

### Ander romans 
* *Napóleonsskjölin* (1999)
* *Bettý* (2003)
* *Konungsbók* (2006)

## Literêre toekennings 
* 2002: *Glasnyckel* vir *Mýrin* 
* 2003: *Glasnyckel* vir *Grafarþögn*
* 2005: *Gold Dagger Award* vir *Silence of the Grave* (Engelse vertaling van *Grafarþögn*)
* 2005: Sweedse Speurverhaalprys vir *Änglarösten* (Sweedse vertaling van *Röddin*)
* 2007: Filmprys van die 42ste Internasionale Filmfees van Karlovy Vary vir *Mýrin (Jar City)* 
* 2007: *Grand prix de littérature policière‎* in die Internasionale Kategorie vir *La voix* (Franse vertaling van *Röddin*)

## Verwysings
Pous Johannes XIII

**Johannes XIII**  was die 133ste pous van die Rooms-Katolieke Kerk.

## Biografie 
**Pous Johannes XIII** is gebore as **Giovanni Crescenzi** ongeveer in 938 in Rome, Italië die seun van Theodora, die suster van Marozia.  Pous Johannes XIII was uit dieselfde familie Theophylactus as Pous Johannes XII.  In teenstelling met sy voorganger is hy egter soms 'Johannes die Goeie' genoem.  Voor sy verkiesing was Johannes biskop van Narni.  Op 1 Oktober  965 volg hy Pous Benedictus V op en regeer tot sy dood op 6 September 972.  Hy word opgevolg deur Pous Benedictus VI.
Die naam ‘Johannes’ beteken 'God is genadig'.

## Pontifikaat 
**Pous Johannes XIII** was keiser Otto I se keuse as pous en lid van die magtige Crescenzi familie waaruit later ook Pous Silvester III en verskeie kardinale sou kom.  Hy is ingewy in die teenwoordigheid van die geskiedskrywer en keiserlike gesant biskop Liutprand van Cremona en biskop Otger van Speyer.  Die volk van Rome het hom die 'wit hoender' genoem en teen hom in opstand gekom en hom op 16 Desember 965 gevange geneem en later verban, maar hy het op 14 November 966 na Rome teruggekeer.  Hy het die aartbisdom Magdeburg, Duitsland ingestel tydens 'n sinode in 967 en op 25 Desember 968 is Adelbert as die eerste aartsbiskop in geseën.  Op 25 Desember 967 kroon hy die twaalfjarige Otto II as medekeiser en hy steun die huwelik van Otto II met die Bisantynse prinses Theophano die niggie van keiser Johannes I Tzimisces en op 14 April 972 voltrek hy die huwelik in die Sint Pieterskerk.
Daar word gesê dat die pous die Lateraanse paleis in 'n harem omskep het en dat hy vermoor is deur die man van een van sy minnaresse.

## Bibliografie 
* Duff, Eamon (2001). *Saints and Sinners: A History of the Popes*, Yale University Press. 
* Maxwell-Stuart, P. G. (2002). *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson. .

## Verwysings 
## Eksterne skakels 
* 
* 
* 
* 
* 
* Crescenzi familie (Italiaans)

## Nota 
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.

## Opvolging 
|}
Pous Benedictus VII

**Benedictus VII**  was die 135ste pous van die Rooms-Katolieke Kerk.

## Biografie 
**Pous Benedictus VII** is gebore in Rome, Italië die seun van Dawid uit die adellike geslag van die Tusculum.  Voor sy verkiesing was Benedictus biskop van Sutri.  In Oktober 974 volg hy Pous Benedictus VI op en regeer tot sy dood op 10 Julie 983.  Hy word opgevolg deur Pous Johannes XIV.
Die naam ‘Benedictus’ beteken 'die geseënde'.

## Pontifikaat 
**Pous Benedictus VIII** is as die keiserlike kandidaat verkies ten tye van chaos. Die Teenpous Bonifatius VII was gedurende sy pontifikaat aktief en het die pous herhaaldelik bedreig.  Die pous moes staatmaak op die beskerming van die keiser.
Benedictus steun Otto II se sending onder die Slawiese volke en bevorder kloosterhervorming.  In Maart 981 lei hy 'n sinode wat simonie bestry.

## Bibliografie 
* Duff, Eamon (2001). *Saints and Sinners: A History of the Popes*, Yale University Press. 
* Maxwell-Stuart, P. G. (2002). *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson. .

## Verwysings 
## Eksterne skakels 
* 
* 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.

## Opvolging 
|}
Passau

**Passau** (Duits: [ˈpasaʊ]) is 'n stad in Suid-Duitsland. Dit is geleë aan drie riviere en word daardeur ook die drie-rivierestad (Duits: *Dreiflüssestadt*) genoem. Die drie riviere se name is Donau, Inn en Ilz. Aan die anderkant van die Donaurivier grens dit aan Oostenryk. Die St. Stefanskatedraal huisves die grootste kerkorrel met sowat 17774 orrelpype en 233 registers.

## Eksterne skakels 
*  
*  Amptelike webwerf
*  

duimnael|senter|800px|Passau (Hierbo is die bekende katedraal met die groot orrel)
Ratel

Die **ratel** (*Mellivora capensis*) is 'n lid van die *Mustelidae*-familie, wat ook die stinkmuishond insluit. Ratels kom voor deur die grootste deel van Afrika en Suider- en Wes-Asiatiese areas: Oos- en Suid-Irak, Pakistan en Wes-Indië. Dit is die enigste spesie in die genus *Mellivora* en die subfamilie *Mellivorinae*. Volgens die *Guinness Book of World Records* is die ratel die vreeslooste dier in die wêreld.

Ratels is dag- en nagdiere, maar siende dat dit hoofsaaklik in digbegroeide velde voorkom, word dit min raakgesien.

Ratels het 'n kop-en-liggaam lengte van ongeveer 60 tot 102&nbsp;cm, plus 'n stert van 16 tot 30&nbsp;cm. Die dier het 'n skouerhoogte van ongeveer 23 tot 30&nbsp;cm. Mannetjies is aansienlik groter as die wyfies en kan tot twee keer so veel weeg. 'n Wyfie kan tussen 5,5 en 10&nbsp;kg weeg, terwyl mannetjies tussen 9 en 15&nbsp;kg kan weeg.

Alhoewel hulle karnivore is, het ratels ook 'n voorliefde vir byekorwe. Verder sluit hulle dieet erdwurms, termiete, skerpioene, ystervarke, konyne en selfs groter prooi soos skilpaaie, klein krokodille en slange in.

Die wyfie is ses maande dragtig, waarna twee tot vier kleintjies gebore word. 'n Ratel het 'n moontlike lewensduur van 24 jaar.

## Eienskappe 
'n Eienaardige kenmerk van die ratel is die feit dat dit immuun is teen adders se gif en 'n aantal ander slange. Wanneer dit in 'n geveg met 'n slang gebyt word voordat hy die slang se kop afgebyt het, slaan die gif hom uit, maar hy herwin sy bewussyn na sowat twee uur. Navorsing oor die manier waarop die dier die gif onskadelik maak, het geen resultate opgelewer nie.

## Verhouding met mense 
In sommige gebiede neem ratelgetalle af. Die dier word gejag vir skade aan byeboerdery en die doodmaak van pluimvee. Dit is vatbaar vir sekere honde- en katsiektes.

## Sien ook 
* Lys van Suider-Afrikaanse soogdiere
* Lys van Suider-Afrikaanse soogdiere volgens wetenskaplike name
* Suider-Afrikaanse soogdiere en hul ordes

## Verwysings 
## Bronnelys 
* *Mustelid Specialist Group* (1996): *Mellivora capensis* by die IUCN se *Red List* vir bedreigde spesies.
* *Soogdiere van die Krugerwildtuin en ander Nasionale Parke* (1979). Saamgestel deur Die Nasionale Parkeraad. 'n Publikasie van die Raad van Kuratore vir Nasionale Parke van die Republiek van Suid-Afrika. 

* 
* 
* 
*
Hoërskool Langenhoven

**Hoërskool Langenhoven** is 'n hoërskool in Pretoria. Dit is in Paul Krugerstraat geleë, teen die berg, oorkant die Nasionale Dieretuin. Dit is op 'n ou ashoop gebou, en daar word ook soms skertsenderwyse na die skool as die "ashoopskool" verwys. Hoërskool Langenhoven beskik oor akademiese-, tegniese-, en praktiese rigtings.

## Geskiedenis 
Die Hoërskool Langenhoven is een van die oudste skole in Pretoria. Dit is in 1885 gestig en was aanvanklik bekend as *De West Eind School* met Nederlands as onderrigtaal. Na die Anglo-Boereoorlog, in die tydperk tussen 1902 en 1917 is die meeste skole gedwing om in Engels onderrig te gee maar *De West Eind School* is toegelaat om voort te gaan in Nederlands.

In 1914 het dit een van die eerste skole geword om Afrikaans te gebruik. In 2002 het die skool oorgeskakel na parallelmedium met Afrikaans en Engels as onderrigtale.

In 1936 is die skool se naam verander na *Die Hoërskool Langenhoven*.  Dit is vernoem na die Afrikaanse skrywer en politikus, C.J. Langenhoven, wie se pogings bygedra het tot die gebruik van Afrikaans as onderrigtaal van graad 1 tot standerd 4, en die erkenning van Afrikaans as een van die amptelike tale in 1925.

In 1910 het die skool na 'n nuwe gebou verhuis op die hoek van Pretorius- en Potgieterstraat, maar in die 1950's kon die gebou en skoolterrein nie bybly met die toename in leerlingtal nie. In 1957 het die skool na die huidige geboue en terrein verhuis. Ná 'n oorgangstyd sedert 1995 van eers dubbel- en toe parallelmediumonderrig, is die skool se onderrigmedium sedert 2010 Engels, met Afrikaans as eerste addisionele taal.

## Tegniese rigting 
In 1974 is vir die eerste keer tegniese vakke aangebied. Destyds was mnr. Belling die hoof van die tegniese afdeling.

## Voormalige skoolhoofde 
* Mnr Rautenbach
* Mnr Leon de Beer
* Mnr Willie JH Kahts
* Me JE De La Port
* Me C O'Neil (Huidige skoolhoof)

## Skoollied 
Die skool se skoollied:

Kinders van die Trekkergees
Laat ons leuse ons wagwoord wees:
Ons vir jou Suid-Afrika!

Trou aan God en ideaal,
Aan ons naaste volk en taal
Ons vir jou Suid-Afrika!

Kom Langenhoven Hoërskool
Hou hoog jou naam en dra
Jou donkerblou en goue vaandel
Oor groot Suid-Afrika.

Children of a brand new day
Rising up to show the way
We are proud South Africans!

True to God and fellow man
Trying to be the best we can
Hear our call South Africa!

Come Langenhoven High school
Stand proud in who you are
And carry the blue and gold
Across South Africa

## Bekende alumni 
* Lucas Maree

## Eksterne skakels 
*  Hoërskool Langenhoven se webwerf 
* Straatkaart van die Hoërskool Langenhoven (WikiMapia) (verskeie tale)

* Straatkaart van die Hoërskool Langenhoven (Google Maps)
Stinkmuishond

Die **stinkmuishond** (*Ictonyx striatus*) is 'n soogdier en 'n karnivoor wat in die grasvlaktes en oop velde van Suider- en Wes-Afrika voorkom. Die dier se naam is afgelei van die stinkende vloeistof wat dit afskei om vyande mee af te weer.

'n Stinkmuishond se pels is meestal donkerbruin bo en swart onder, maar het prominente wit strepe wat van sy kop tot die punt van sy stert strek. 'n Gemiddelde volwasse stinkmuishond is tussen 50 en 60&nbsp;cm lank, insluitende 'n 20&nbsp;cm stert. Die mannetjies weeg gemiddeld 1,4&nbsp;kg, terwyl die wyfies ongeveer 1&nbsp;kg weeg.

Hulle vreet hoofsaaklik voëls, muise, groot insekte en ander klein reptiele waarop hulle in die nagtelike ure jag. Om potensiële vyande af te skrik, skei hulle 'n stink vloeistof deur hul anale kliere af. Behalwe vir sy onwelriekende geur, kan die stinkmuishond sy vyande ook vermy deur voor te gee asof dit dood is, of deur bome te klim.

Stinkmuishonde is alleenlopers, maar sal kontak met ander stinkmuishonde tydens die paarseisoen duld. Die wyfie is vir ses weke dragtig en gee tussen September en Desember geboorte aan een tot drie kleintjies. Stinkmuishonde het 'n leeftyd van tussen 13 en 15 jaar.

## Sien ook 
* Lys van Suider-Afrikaanse soogdiere
* Lys van Suider-Afrikaanse soogdiere volgens wetenskaplike name
* Suider-Afrikaanse soogdiere en hul ordes

## Bronnelys 
* *Soogdiere van die Krugerwildtuin en ander Nasionale Parke* (1979). Saamgestel deur Die Nasionale Parkeraad. 'n Publikasie van die Raad van Kuratore vir Nasionale Parke van die Republiek van Suid-Afrika. .
* Larivière, Serge (2002). *Ictonyx striatus". *Mammalian Species* (698):1–5.
* Nowak, Ronald M. (2005). *Walker's Carnivores of the World*. Baltimore: Johns Hopkins Press. 
* *Mustelid Specialist Group* (1996): *Ictonyx striatus* by die IUCN se *Red List'' vir bedreigde spesies.

## Verwysings
Leuse

'n **Leuse** is 'n frase wat gebruik word om die algemene motivering of voorneme van 'n maatskaplike groep of organisasie te beskryf. Leuses kan in enige taal wees, maar Latyns word algemeen hiervoor gebruik. Die inheemse taal/tale van 'n land word meestal gebruik vir regerings se leuses. 

So byvoorbeeld is Engeland en Groot-Brittanje se leuse "Dieu et mon droit" ("Vir God en my reg"); daar is ook afsonderlike leuses vir Wallis, Skotland en Ierland.

## Sien ook 
* Intertekstualiteit
Film

:''Hierdie artikel handel oor fotografiese film; sien rolprent vir 'n artikel oor die vermaaklikheidsvorm.''
duimnael|250px|Onontwikkelde Arista swart-en-wit film.

**Film** is 'n vel plastiek (poliëster, nitrosellulose, of sellulose-asetaat), wat met 'n emulsie gedek is wat lig-sensitiewe silwer halogeniedsout (wat met gelatien gebind is) bevat met veranderlike kristalgroottes wat die sensitiwiteit, kontras en resolusie van die film bepaal. Wanneer die emulsie aan genoeg lig blootgestel word (of ander vorms van elektromagnetiese straling, soos X-strale), vorm dit 'n onsigbare beeld. Chemiese prosesse kan dan op die film uitgevoer word om 'n sigbare beeld te skep; die proses heet "filmontwikkeling", of slegs "ontwikkeling".

In swart-en-wit fotografie is daar gewoonlik slegs een laag silwersout. Wanneer die blootgestelde korrels ontwikkel, word die silwersout omgesit in metaalsilwer, dít blokkeer lig en verskyn as die swart deel van 'n film se negatief.

Kleurfilm gebruik ten minste drie lae. Kleurstowwe, wat aan die oppervlak van die silwersout adsorbeer, maak die kristalle sensitief vir die verskillende kleure. Daar is tipies 'n blou-sensitiewe laag bo-op, gevolg deur 'n laag wat sensitief vir groen is en dan een vir rooi. Tydens ontwikkeling word die blootgestelde silwersout omgesit in metaalsilwer, net soos film wat vir swart-en-wit fotografie gebruik word. In die geval van kleurfilm kombineer die neweprodukte van die ontwikkelingsreaksie terselfdertyd met die chemikalieë wat bekend staan as kleurkoppelaars. Hierdie kleurkoppelaars word óf in die film self ingesluit of in die ontwikkelingsoplossing waarmee die kleurstowwe gemaak word. Omdat hierdie neweprodukte in direkte verhouding met die hoeveelheid blootstelling en ontwikkeling geskep word, word die kleurwolke ook in direkte verhouding met die blootstelling en ontwikkel gevorm. Na die ontwikkeling word die silwer weereens omgesit na silwersout, deur middel van 'n bleikproses. In die laaste stappe van ontwikkeling word dit van die film verwyder, waarna slegs die gevormde kleurstowwe oorbly, wat kombineer om die gekleurde, sigbare beeld te vorm.

Nuwer kleurfilms, soos die Kodacolor II, het tot 12 emulsielae, met meer as 20 verskillende chemikalieë in elke laag.

Omdat fotografiese film wyd gebruik word in die vervaardiging van rolprente, of flieks, staan hulle ook as "films" bekend.

## Eksterne skakels 
* 
*
Valletta

**Valleta** (Maltees: *Il-Belt Valletta*, algemeen verwys na as *Il-Belt* - "Die Stad") is die hoofstad van Malta. Die stad het 'n bevolking van 6&nbsp;444 in 2014 gehad en het 'n oppervlakte van 0,8&nbsp;km². Valletta is in 1980 deur Unesco as wêrelderfenisgebied gelys.

## Geskiedenis 
Reeds gedurende die Middeleeue was daar 'n uitkykpos hier. Na die koms van die Orde van Malta is die uitkykpunt omskep in 'n sterk vesting. Na die suksesvolle afslaan van die Turkse inval in 1565, was daar 'n plan om 'n nuwe hoofstad op die vlakte te bou, wat die ou hoofstad Mdina moes vervang. Die eerste klip is op 28 Maart 1566 gelê. Pous Pius IV het ingenieur Francesco Laparelli opdrag gegee om die versterkte stad te ontwerp. Die stad is vernoem na grootmeester Jean de la Vallette († 1568), wat die eiland in 1565 teen die Turke verdedig het.

Die skilder Caravaggio het in die vroeë 17de eeu tyd op Malta deurgebring en sy "onthoofding van Johannes die Doper" geskilder. Hierdie skildery is in die St. John-katedraal van Valletta.

In 1798 is die stad verower deur Franse rewolusionêre troepe onder bevel van Napoleon Bonaparte. Twee jaar later is die stad deur die Britte ingeneem.

In 1992 is die Verdrag van Malta in Valletta onderteken, wat die hantering van argeologiese erfenis deur die Europese Unie reguleer.

## Susterstede
Valletta is 'n susterstad met:
* Palermo, Italië
*  Rhodosstad (Griekeland)

## Verwysings 
## Eksterne skakels 
*  Amptelike webwerf
*   Amptelike Unesco-bladsy
Pous Johannes XIV

**Johannes XIV**  was die 136ste pous van die Rooms-Katolieke Kerk.

## Biografie 
**Pous Johannes XIV** is gebore as **Petrus Campanora** (of Canepanova) in Pavia, Italië.  Voor sy verkiesing was hy biskop van Pavia.  In Desember  983 volg hy Pous Benedictus VII op en regeer tot hy afgeset word in April 984.  Hy word opgevolg deur Pous Johannes XV.
Die naam ‘Johannes’ beteken 'God is genadig'.

## Pontifikaat 
**Pous Johannes XIV** was 'n beskermeling van keiser Otto II.  Toe die keiser sterf op 7 Desember 983 val die beskerming weg en word die pous in April 984 deur Teenpous Bonifatius VII in die tronk gesit en waarskynlik in opdrag van die teenpous daar vermoor (deur verwurging of verhongering) op 20 Augustus 984.

Johannes wou nie pous word onder sy eie naam *Petrus* nie, omdat hy homself onwaardig geag het om dieselfde naam as die eerste pous, die apostel Petrus te dra.  Geen pous het ooit weer die naam Petrus gedra nie.

## Bibliografie 
* Duff, Eamon (2001). *Saints and Sinners: A History of the Popes*, Yale University Press. 
* Maxwell-Stuart, P. G. (2002). *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson. .

## Verwysings 
## Eksterne skakels 
* 
* 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.

## Opvolging 
|}
De Jeugd van Tegenwoordig

**De Jeugd van Tegenwoordig** is 'n Nederlandse hip-hopgroep, bekend vir hul nommereentreffer "Watskeburt?!" in 2005. Die lede van De Jeugd van Tegenwoordig is Vieze Fur (egte naam: Freddie Tratlehner, ook Vieze Freddie genoem), Faberyayo (egte naam: Pepijn Lanen, ook P. Drong/Serge Fabergé genoem) en Willie Wartaal (egte naam: Olivier Locadia). Huidig is hul vervaardiger Bas Bron, wat deur die groep ook De Neger des Heils genoem word. Willie Wartaal en Vieze Fur vorm soms saam die duo Baksteen. Pepijn Lanen maak ook solomusiek onder die naam LeLe.

## Albums 
*2005: Parels voor de Zwijnen
*2008: De Machine
*2010: De Lachende Derde
*2013: Ja Natuurlijk
*2015: Manon
*2018: Leuk
*2018: Anders (Different)

## Bronne 
* Die teks is hoofsaaklik 'n vertaling uit hierdie Wikipedia-artikel